OSNOVNA ŠKOLA KNEZA BRANIMIRA

21 203 DONJI MUĆ

Klasa: 602-01/14-01/22

Ur.br: 2180-14-14-02

Donji Muć ,7.02. 2014.

E-mail: os-donji-muc-001@skole.t-com.hr

Web stranice: [www.os-kneza-branimira-donjimuc.skole](http://www.os-kneza-branimira-donjimuc.skole).hr

**PREDMET:**

**HRVATSKA KULTURNA BAŠTINA**

**19.likovno-literarni natječaj**

**-poziv za sudjelovanje**

Pod pokroviteljstvom Ministarstva znanosti,obrazovanja i športa OŠ kneza Branimira,Donji Muć, ove godine organizira i provodi 19. likovno-literarni natječaj „HRVATSKA KULTURNA BAŠTINA“.

Pravo sudjelovanja imaju učenici osnovnih škola iz Republike Hrvatske i učenici osnovnih škola iz drugih država koji polaze nastavu na hrvatskom jeziku.

**LITERARNI NATJEČAJ**

Literarni radovi mogu biti pisani svim hrvatskim dijalektima i izričajima. Svaka škola može sudjelovati s 3-5 radova **(ne više)** koji trebaju biti ispisani u elektroničkom ispisu te tiskani u 4 primjerka za svakog člana povjerenstva. Svaki rad mora biti lektoriran i snimljen na CD-u.

Literarni radovi moraju sadržavati **sve podatke (ime i prezime učenika,razred,ime i prezime učitelja-voditelja,naziv i adresu škole,e-mail adresa,broj telefona-faks škole).**

**LIKOVNI NATJEČAJ**

**Zadana tema:**  „NARODNA NOŠNJA MOGA KRAJA“

Narodna nošnja se razlikovala krojem,oblicima i materijalom. Imamo tri različita tipa narodne nošnje:PANONSKI,DINARSKI i JADRANSKI. Veoma veliko značenje imala je na različite segmente društva. Obilježavala je socijalni položaj i imala je obrednu i blagdansku funkciju. Važan nam je prikaz narodne nošnje određenih lokaliteta,uočavanjem raznolikosti i njenog bogatstva. Pratimo tradiciju rukotvorstva koja je bila veoma zastupljena u svakodnevnom životu obitelji.

 **Uvjeti likovnog natječaja**

Likovni radovi mogu biti rađeni u svim tehnikama. Na natječaj škole mogu poslati 3-5 radova (**ne više**).

 Sve podatke na poleđini rada ispisati u elektronskom obliku (ime i prezime učenika, razred, ime i prezime učitelja-voditelja, naziv i adresa škole, broj telefona-faksa škole) te ih zalijepiti.

 **ZAJEDNIČKI DIO**

1. Radovi koji stignu na vrijeme proslijedit će se stručnim povjerenstvima koji broje po 3 člana za literarni i likovni dio natječaja.
2. Svaka škola popunjava tablicu ispisanu u Wordu koja se dostavlja isključivo na e-mail škole i sadrži imena i prezimena sudionika natječaja i njihovih voditelja i kategorija u kojoj se natječu,te sve opće podatke o školi ,kao takva je baza podataka i šalje se isključivo uredniku zbornika i priprema je za ispis podataka u zborniku, te za ispis zahvalnica. Tablica je sastavni dio natječaja i bit će na web stranicama škole.
3. Prema odluci stručnih povjerenstava nagradit će se i pohvaliti po 5 radova iz svake kategorije(literarne i likovne).
4. Nagrade za nagrađene i pohvaljene sudionike osigurava organizator natječaja.
5. Obavijesti o rezultatima natječaja bit će objavljena na web stranicama škole i putem e-mail svakoj školi.
6. Izložba likovnih radova bit će otvorena 16.svibnja 2014.godine u dvorani škole.
7. **Rok za slanje radova je 10.travnja 2014.godine** i radove slati na adresu škole:

**OŠ KNEZA BRANIMIRA**

**DONJI MUĆ 218**

**21 203 DONJI MUĆ**

S naznakom za 18.likovno- literarni natječaj“HRVATSKA KULTURNA BAŠTINA“

1. **Završna priredba održat će se 23.svibnja 2014.godine u dvorani u Domu Muć u Donjem Muću.**

 **Povjerenstvo škole**